הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק שחרור על תנאי ממאסר (תיקון-ביטול קיצור מאסר לאסירים ביטחוניים), התשע"ט-2018, כנסת 20, פרוטוקול מספר 1, 2018-11-19 13:00

מכלוף מיקי זוהר: אני רוצה לפתוח את הישיבה של הוועדה המשותפת לוועדת הכנסת ולוועדת חוקה בעניין שני הצעות חוק.

אחמד טיבי: שתי.

מכלוף מיקי זוהר: שתי הצעות חוק.

אחמד טיבי: דבר עברית.

מכלוף מיקי זוהר: אתה באמת צריך להיות המורה שלי לעברית.

מכלוף מיקי זוהר: הצעת חוק של ענת ברקו: הצעת חוק המאבק בטרור (תיקון - ביטול הסדרי שחרור על-תנאי למבצעי מעשי טרור), והצעת חוק של עודד פורר:

מכלוף מיקי זוהר: הצעת חוק שחרור על-תנאי ממאסר (תיקון - ביטול קיצור מאסר לאסירים ביטחוניים).

מכלוף מיקי זוהר: מדובר בשני חוקים שהם דומים אבל הם קצת שונים גם.

מכלוף מיקי זוהר: העיקרון שדומה ביניהם הוא עיקרון ברור, בו לא מאפשרים קיצור מאסר לאסירים בטחונים שהורשעו בעבירות ביטחוניות.

מכלוף מיקי זוהר: החוק של חברת הכנסת ברקו מוסיף עוד איזשהו - - -

ענת ברקו: שלא ניתן יהיה לקצוב עונש על ידי הנשיא.

מכלוף מיקי זוהר: עוד איזשהו נדבך, שהוא בעצם גם מרחיב - -

ענת ברקו: - - בדיוק.

מכלוף מיקי זוהר: - - לסמכות הנשיא בעניין קציבת עונש - -

ג'מאל זחאלקה: שניהם נגד שליש.

ענת ברקו: כן, שניהם נגד שליש.

מכלוף מיקי זוהר: עקרונית כן.

מכלוף מיקי זוהר: זה אומר שלא נראה את חבר הכנסת גטאס הרבה מאוד זמן פה בכנסת.

מכלוף מיקי זוהר: אני סבור שמדובר בחוק - - -

ג'מאל זחאלקה: זה חוק נגד חבר הכנסת גטאס?

מכלוף מיקי זוהר: לא.

ענת ברקו: חס וחלילה.

ג'מאל זחאלקה: אז למה אמרת?

ענת ברקו: הוא התחיל קודם.

ג'מאל זחאלקה: הוא התחיל קודם.

ענת ברקו: אז למה, למה?

מכלוף מיקי זוהר: זו הייתה הלצה.

ענת ברקו: גטאס נכנס לזמן מאוד קצר לכלא לעומת מה שהגיע לו.

מכלוף מיקי זוהר: למרות שזה לא מצחיק להיות חבר - - -

ענת ברקו: הגיע לו הרבה יותר.

מכלוף מיקי זוהר: למרות שזה לא מצחיק להיות חבר בסיעה של אדם כזה, אבל, זה אפילו עצוב- - -

ג'מאל זחאלקה: ללא קשר מגיע, אני חושב שצריך להיות שוויון בין בני אדם, גם בין אסירים, ו - - -

מכלוף מיקי זוהר: אבל אתה תוכל לדבר ולהתבטא.

ג'מאל זחאלקה: כן, בסדר.

מכלוף מיקי זוהר: במסגרת מדינתנו הדמוקרטית יש לך את ההזדמנות לדבר ולהתבטא - -

עודד פורר: כל האסירים הביטחוניים יקבלו את אותו יחס.

מכלוף מיקי זוהר: - - גם אם אני לא אוהב לשמוע את מה שיש לך לומר.

מכלוף מיקי זוהר: לכן, אני חושב שמדובר בחקיקה – שגם אני חלק מהיוזמים שלה, לפחות בחוק של עודד פורר– חקיקה משמעותית מתוך אמירה ברורה לכל טרוריסט, ולכל מי שרוצה לעסוק בטרור שהמחיר שהוא ישלם יהיה מחיר יקר, ובעצם, היקר ביותר שנוכל לגבות ממנו בהתאם לחוק ולדרישות של החוק, ובטח ובטח לא להיות במצב שגם על התנהגות טובה כביכול הוא יוכל לזכות בקיצור עונש מאסרו.

מכלוף מיקי זוהר: בטרם נשמע את חברי הכנסת ישנם מספר נציגים - חבר'ה אני מבקש שקט.

אחמד טיבי: אנחנו בוועדה המשותפת אחד או שניים?

מכלוף מיקי זוהר: זה לא משנה.

מכלוף מיקי זוהר: אתם יכולים להיות גם ארבעה.

מכלוף מיקי זוהר: כל חבר כנסת יכול להשתתף.

אחמד טיבי: כמה להצבעה?

מכלוף מיקי זוהר: להצבעה אחד - אתה.

מכלוף מיקי זוהר: אחרי שזרקת את הנייר אני מבקש שתחזיר אותו חזרה אליך, את הנייר הזה.

אחמד טיבי: כמו הקואליציה, מצ'וקמק.

מכלוף מיקי זוהר: הכול בסדר.

אחמד טיבי: אתה עושה הצבעה היום?

אחמד טיבי: היות ואתה יושב-ראש - - -

ענת ברקו: בטח שהוא יעשה.

מכלוף מיקי זוהר: אינני יודע, אינני יודע.

מכלוף מיקי זוהר: אני רוצה לשמוע ברשותכם, לפני שנשמע את חברי הכנסת, יש פה משפחות שכולות שאיבדו את יקיריהן בפעולות טרור.

מכלוף מיקי זוהר: אני רוצה לשמוע אתכם.

מכלוף מיקי זוהר: מי יתחיל?

דן לנדאו: שמי דן לנדאו, אני אבא של מיכל סלומון שבעלה נרצח בנוה צוף.

דן לנדאו: אפשר להתחיל?

מכלוף מיקי זוהר: בבקשה אדוני, כן.

דן לנדאו: אני באתי לדבר בשם מיכל סלומון, הבת שלי, שמחבל רצח את בעלה אהובה - -

מכלוף מיקי זוהר: חבר הכנסת טיבי.

דן לנדאו: - - בשמה של מיכל, שעד סוף חייה תשמע את הקולות של בעלה נלחם על חייו ונדקר פעם אחר פעם ושלא תחדל מלראות את גופתו הדקורה ואת דמותו הנושמת את הנשימות האחרונות.

דן לנדאו: אני עומד כאן לייצג את הרצון של הבת שלי, שלא מבקשת נקמה, אלא מבקשת לרתום את כל מי שסביבה לסייע למשימה אחת: שנשים אחרות לא יגיעו למקום שלה.

דן לנדאו: באתי גם לדבר בשמם של חברי האמיצים לפורום נפגעי הטרור, שלמרות כאבם ושברונם והעובדה שהם כבר שתו את כוס התרעלה, לא מוכנים להתכופף ולוותר ונלחמים למען הצדק ולמען המניעה של הרצח הבא.

דן לנדאו: בניגוד למקובל, אני אדבר בשמם של אנשים שלא מינו אותי לדבר בשמם, שאני לא מכיר אותם והם לא מכירים אותי; אני אדבר בשמם של אנשים שחיים בשלווה, ולא יודעים שהסכין כבר מושחזת והם עלולים להיות הקורבנות הבאים.

דן לנדאו: אנחנו נמצאים בתקופה נוראית ושחורה של הסתה פרועה, של חברה שלמה שהופכת מרצחים לגיבורים מהוללים, שמלמדת ילדים קטנים לרצוח מגיל הגן, בבתי ספר שקרויים על שמם של שוחטי משפחות, שמחלקת סוכריות וצוהלת כשהדם נשפך.

דן לנדאו: ההיגיון הפשוט אומר שכאשר הפיתוי לעשות פשע גובר, צריך כנגדו להגביר את ההרתעה, ובתקופה שפעם אחר פעם אנשים נרצחים ועוד משפחות ומעגלי חברים נסחפים למערבולות אוקיינוס האבל השחור, כל אדם בעל נשמה ושוחר צדק יעשה כמיטב יכולתו להגביר את ההרתעה, להעניש את המרצחים ושותפיהם בצורה הקשה ביותר למען ישמעו ויראו.

דן לנדאו: במקום זאת, אנחנו חווים רוח רעה בעולם המשפט.

דן לנדאו: עוד ועוד החלטות מקלות על המרצחים, עוד ועוד התפלפלויות שנועדו להוריד מהאשמה שלהם ולהקל בעונשם.

דן לנדאו: מחבל תוקע סכין באישה ופוצע אותה קשה; הסכין קצרה מדי – לא נחשב כניסיון רצח; מחבל מסתער על אזרחים עם סכין – לא הוכח שהתכוון לרצוח, אולי היו לו כוונות אחרות.

דן לנדאו: לשלול תושבות מתושבי טרור ונרחיק אותם – לא מידתי.

דן לנדאו: בתי משפט מצמצמים אמצעי הרתעה בדוקים.

דן לנדאו: החשש מהריסת הבית גרמה במקרים רבים למשפחות לדווח על הרצון של בן המשפחה לרשויות והצילה חיים, אבל בית המשפט אומר: לא נהרוס את הבית.

דן לנדאו: נהרוס כמה קירות ונצא ידי חובה.

דן לנדאו: ועכשיו עוד סוכרייה לטרור – ועדת שחרור.

דן לנדאו: אם החזקנו באמצעי הרתעה כנגד מחבלים, שהם ירקבו בכלא ולא יראו אור עד סוף ימי חייהם – זה לא טוב, צריך לתת להם תקווה, ומי שישלם את המחיר לכל מפגני טוב הלב – אלה שיירצחו בגלל שלא הייתה מספיק הרתעה; אלה שיירצחו על ידי מחבלים משוחררים שייצאו מהכלא, אחרי שהשתלמו באוניברסיטה של הטרור; אלה שיצטרכו לראות יום-יום בשכונתם את הפנים של השטן שרצח את בן משפחתם, או שפצע או שפגע בהם.

דן לנדאו: הקורבנות לא יקבלו חנינה.

דן לנדאו: הם לא יקבלו שחרור מהכלא של הצער, האובדן והטראומה.

דן לנדאו: אני מניח שיהיו כאן אנשים שידברו במושגים של אנושיות וכבוד האדם.

דן לנדאו: זיכרו את הקורבנות, חישבו על האלמנות והיתומים והפגועים בנפשם ובגופם; חישבו על מדינה ששבוע אחר שבוע מתאבלת על צעירים שלא יכלו לחיות ולתרום למשפחתם ולחבריהם ולמדינה שלהם, ועל מבוגרים שנשללה מהם הזכות לסיים את חייהם בנחת; חישבו על מי שיהיו המחיר על שחרור המחבלים שטופי השנאה וחסרי החרטה לרחוב.

דן לנדאו: ראו מול עינכם את התמונה שאני ראיתי כשעמדתי בבית המשפט: של מחבל, חיית אדם שהייתה מסוגלת לעמוד מול אלעד, בחור צעיר ומלא חיות; יוסי, אדם מבוגר שרק תמך בחברים שלו; חיה, מורה לתפארת, אם לתלמידות שלה; ותיבדל לחיים, טובה - לדרוס ולדקור.

דן לנדאו: עומדת החיה הזו בבית המשפט, כולה אושר וגאווה בלי טיפת חרטה, בלי טיפת אנושיות.

מכלוף מיקי זוהר: תודה רבה, אדוני.

מכלוף מיקי זוהר: כן.

מאיר אינדור: אני אגיד דברים שעומדים לי - סליחה לכל הייעוץ המשפטי שנמצא פה.

מאיר אינדור: יש פה מצב שאנחנו מאבחנים בתקופה האחרונה, של ניסיון לייצר מהרציחות על רקע לאומני סוג של רצח בנאלי – כמו בדיסקוטק או כמו בשכונה – ועל ידי זה לייצר, כביכול, שוויון בין רוצח לרוצח.

מאיר אינדור: בשכונה.

מכלוף מיקי זוהר: אני, ברשותך, רק אעיר הערת ביניים: החקיקה הישראלית, ובית המשפט קובע, למשל, הבחנה בין עבירה פלילית - נניח אם אתה משתייך לארגון פשע או לא משתייך לארגון פשע - וגם פוסק שהשתייכות לארגון פשע, אני נו תן את זה כדוגמה משפטית, מחמירה את הענישה או אפילו נותנת עונש כפול.

מכלוף מיקי זוהר: ברור הוא שהגיוני שהחקיקה הישראלית תתייחס באופן מיוחד לעבירות ביטחוניות-טרוריסטיות.

ענת ברקו: היא עושה את ההבחנה - - -

מכלוף מיקי זוהר: זה לא קרה עד היום.

מכלוף מיקי זוהר: עד אשר באו חברי כנסת חרוצים והגישו הצעת חוק שאנחנו דנים בה היום, בסוגיה אחרת אגב, כי בנושא הענישה כבר יש סעיפים מאוד מאוד ברורים במשפט הישראלי, שמחמירים את הענישה על עבירות טרור מעבירות אחרות.

מכלוף מיקי זוהר: למשל, זה יותר גרוע מעבירות פליליות מבחינת המשפט הישראלי ולכן, בעניין הזה שאנחנו דנים כאן היום, זה בעצם משקף בדיוק את מה שאדוני מנסה לומר, שאנחנו רוצים לעשות הבחנה ברורה ומחמירה בין עבירות פליליות כאלו ואחרות ובין עבירות פליליות שיש בהן רקע ביטחוני-לאומני.

מאיר אינדור: אדוני, אני מודה על הסיוע המשפטי שאדוני נתן לי.

מכלוף מיקי זוהר: אני גם משפטן, אבל זה לא בגלל זה.

מאיר אינדור: אני יודע.

מאיר אינדור: ארצה להמשיך מהקו שאתה הצעת, כי ישבתי עם חברי דני.

מאיר אינדור: אנחנו למדנו יחד ובסוף, דרך הטרור, אנחנו נפגשים.

מאיר אינדור: החלטנו קצת להרחיב את היריעה ולהסביר במה נתקלנו.

ענת ברקו: אתה מתכוון למעבר של אסיר מסטטוס של אסיר ביטחוני לסטטוס של אסיר פלילי כדי לצאת לחופשות ולקבל כל מיני הטבות והקלות.

מאיר אינדור: זאת מגמה - - -

ענת ברקו: זו מגמה שאני שמתי לב אליה - - -

מאיר אינדור: גם את שמת לב.

ענת ברקו: אנחנו עוצרים אותה בחוק זה.

מאיר אינדור: אז עכשיו אני רוצה לחזק את ידיכם, ואני אנמק למה אני מחזק אתכם.

מאיר אינדור: אני מוכן לחזק אתכם סתם ככה, אבל אני אנמק מדוע זה חשוב כי אין משבחים אלא את האדם שראוי לשבח.

מאיר אינדור: לכן, אתם עושים מהלך חשוב.

מאיר אינדור: אני אגיד את האופציה השנייה: אני יושב עם בכירים במשרד המשפטים בתחום החנינות למחבלים, ואז אני שומע מאנשים טובי לב ואינטליגנטים מאוד שצריך לייצר תקווה לאסירים.

מאיר אינדור: שימו לב – תקווה למחבלים - - -

ענת ברקו: תקווה להרוג עוד כמה יהודים.

מאיר אינדור: אני נדהמתי – תקווה.

מאיר אינדור: מתחת למילה "תקווה" יש תהליך, בונים פה מסלול, והמסלול הוא מסלול שמגיע בסופה של הדרך, כשאומרים "תקווה" - הוא חייב לראות קיצור עונש.

מאיר אינדור: מאיר אינדור, אתה לא מבין?

מאיר אינדור: אנחנו רוצים שתהיה לו תקווה, וזה עומד בניגוד לתורת הלחימה בטרור.

מכלוף מיקי זוהר: אני כל כך מבין את מה שאתה אומר.

מאיר אינדור: אני רק אסיים, אדוני.

מאיר אינדור: לחימה בטרור זו לחימה בקרב, שם לא מייצרים תקוות אלא מחסלים את הטרור.

מאיר אינדור: אין לנו עדיין עונש מוות, אבל לפחות שנדע שכאשר הוא מקבל מאסר עולם זה מאסר עולם החלטי בדיוק כמו בארצות הברית - אדם נמק עד סוף חייו.

מכלוף מיקי זוהר: אני חושב שאדוני נקב עכשיו, אולי, באחד מהעקרונות הכי חשובים של החוק, שכמובן ברוח הדברים הללו החוק הזה הוגש והוצע.

מכלוף מיקי זוהר: יידע כל בן עוולה שהחליט לפגוע באזרחים ישראלים ממניעים לאומניים-טרוריסטים שדינו מאסר לכל חייו, אם וכאשר הוא רצח.

מכלוף מיקי זוהר: ואותה תקווה שאתה מדבר עליה, היא מגיעה בכל מיני ווריאציות לאותם המחבלים.

מכלוף מיקי זוהר: למשל, העניין של חילופי אסירים - הם יושבים בכלא ואומרים: אולי יגיע יום שהחברים שלנו לטרור יחטפו חייל או אזרח ישראלי, ואז יהיה משא ומתן על חילופי אסירים וכך נשוב הביתה.

מאיר אינדור: לצערי, בזה הם צדקו.

מכלוף מיקי זוהר: לצערי, בחלק מהדברים האלה הם צדקו.

מכלוף מיקי זוהר: וישנם אנשים, שאגב, לאו דווקא קיבלו מאסרי עולם, וגם קיצור השליש לא יכול לעזור להם, שעשו פעולות סייעניות כאלה ואחרות שיכולות להכניס אותם, נניח, ל-15 שנה או 20 שנה לבית הסוהר.

מכלוף מיקי זוהר: והם אומרים: תשמע, אנחנו יכולים לקצר שבע שנים, שש שנים מהמאסר שלנו, ואולי באמת זה נותן להם סוג של תקווה, כי 20 שנה או 12–14 זה לא אותו הדבר.

מכלוף מיקי זוהר: ויכול להיות שזה גם יכול לעודד אותם, כמו שאתה אמרת, אחרי הפעולה הטרוריסטית שהם עשו.

מכלוף מיקי זוהר: ולכן, החקיקה הזו - - -

מאיר אינדור: ולכן הם נלחמים על כל שנה.

מאיר אינדור: אתה רואה אותם בבתי משפט עם עורכי דין.

מכלוף מיקי זוהר: נכון, ולכן החקיקה הזו היא כל כך חשובה, כי כל טרוריסט או כל אדם שיעשה פיגוע יידע שברגע שנקצב עונשו בבית המשפט - הסוגיה המשפטית תמה, וכרגע כל מה שנשאר לו זה לשלם את המחיר שהוא צריך לשלם בגין העבירה החמורה שהוא ביצע.

מכלוף מיקי זוהר: אוקיי, מישהו עוד רוצה, לפני שאני עובר לחברי הכנסת?

ענת ברקו: כדאי להציג את החוק.

מאיר אינדור: אולי קודם תיתן לבועז, אב שכול.

מכלוף מיקי זוהר: בועז, בבקשה אדוני.

מכלוף מיקי זוהר: מה שם המשפחה?

בעז קוקיא: קוקיא.

מכלוף מיקי זוהר: קוקיא.

מכלוף מיקי זוהר: בבקשה, אדוני.

מכלוף מיקי זוהר: משם נעבור לגורמים המקצועיים ולחברי הכנסת.

בעז קוקיא: אני אקצר.

בעז קוקיא: בועז קוקיא, אבא של רון שנרצח על ידי אזרח ישראלי בדואי בערד לפני כמעט שנה.

בעז קוקיא: אני מברך, קודם כול, על החקיקה הזו שנועדה להילחם ביתר שאת בטרור,– ללא סלחנות וללא רחמנות.

בעז קוקיא: – אני מבין שהחוק הנדון מדבר על בתי הדין הצבאיים ולא מדבר על בתי הדין האזרחיים.

ענת ברקו: למה?

עודד פורר: לא, לא.

בעז קוקיא: החוק מדבר על כל בתי המשפט.

ענת ברקו: החוק מדבר על כל הרשעה למי שהורשע בעברת טרור.

עודד פורר: כל מי שהורשע בחוק - - -

מכלוף מיקי זוהר: לא משנה איפה.

מכלוף מיקי זוהר: ואם צריך לדייק את זה משפטית, יש לנו כאן יועצת משפטית נהדרת שתעזור לנו לדייק את הדברים גם בחקיקה.

בעז קוקיא: מצוין.

נועה ברודצקי: זה אמור לחול גם וגם.

מכלוף מיקי זוהר: אז היועצת המשפטית אומרת שזה אמור לחול גם וגם, כן.

בעז קוקיא: כי כמו שנאמר כאן, יש בהחלט לעשות הבחנה בין אסירים בטחוניים, לגבי פשעים ממניעים לאומניים, לבין פשעים אחרים.

בעז קוקיא: כל פשע הוא פשע והכול חמור, אבל יש בהחלט לעשות את ההבחנה הזו, ותחזקנה ידיכם.

בעז קוקיא: תודה רבה.

מכלוף מיקי זוהר: תודה רבה לך, אדוני.

מכלוף מיקי זוהר: גבירתי.

שמרית גולדנברג: שמרית גולדנברג, משרד המשפטים, ייעוץ וחקיקה.

מכלוף מיקי זוהר: אז רגע, תכף נגיע אלייך.

לירן ברוך: לירן ברוך, יושב ראש פורום נכי צה"ל למען ביטחון ישראל.

לירן ברוך: הפורום שלנו מורכב מלוחמים שנפצעו בפעילות מבצעית ובאנו לחזק את ידיה של חברת הכנסת ענת ברקו.

לירן ברוך: שלפי דעתנו, זה צעד נכון לגבי המלחמה בטרור וגם שלא יקרו מצבים הזויים, שאפשר לקצוב עונש של מחבל או מחבלים שעשו פשעים מתועבים ישתחררו - לפי דעתנו, לפי הפורום שלנו.

לירן ברוך: צריך, כמו שאמרת, לעשות את ההבחנה, ואפילו להקשות יותר, ליצור חבילת הרתעה.

לירן ברוך: בתופעה צריך להילחם כמו בתופעה - אם זה גירוש משפחות מחבלים והריסת בתים, אבל לא הריסה של איזה גומחה או הריסה של איזה חדרון.

לירן ברוך: אנחנו מדברים על חבילת הרתעה, כמו שבזמנו רבין גירש את מנהיגי חמאס לדרום לבנון.

לירן ברוך: לצערנו, בית המשפט קבע שהם צריכים לחזור, אבל החבילה הזו, של גירוש - ובעצם היום, לצערנו, משתלם לרצוח יהודי, כי גם מקבלי כסף מהרשות הפלסטינית וגם יש כל מיני ארגוני זכויות שדואגים לך למימון ולעורך דין ולכול.

לירן ברוך: צריך באמת ליצור את חבילת ההרתעה הזו, ואני מאמין שאם יעשו כך הטרור יפחת משמעותית.

לירן ברוך: תודה רבה.

מכלוף מיקי זוהר: תודה, אדוני.

מכלוף מיקי זוהר: חברי הכנסת, יתחיל חבר הכנסת עודד פורר.

עודד פורר: ענת, את צריכה לצאת?

מכלוף מיקי זוהר: מה זה לצאת?

מכלוף מיקי זוהר: היא מחוקקת את החוק, לאיפה היא תלך?

מכלוף מיקי זוהר: כן, חבר הכנסת פורר.

עודד פורר: אדוני, ראשית, תודה.

עודד פורר: אני חושב שהצעת החוק הזו - שהגשנו אותה ביחד, מיקי - נולדה כשנודע שהסייענים של רוצח הדס מלכה קיבלו - לא עומדים לקבל או אולי יקבלו - קיבלו קיצור שליש בעונשם.

עודד פורר: נכון שבערעור אחר כך, חודש אחר כך כמעט, הקיצור הזה בוטל, אבל הוא בוטל בגלל מחאה ציבורית מאוד מאוד גדולה שקמה, ובין היתר, בגלל הגשת הצעת החוק הזו, שהוגשה מיד כשהעונש הזה קוצר.

עודד פורר: במקביל, אדוני, גם חבר לשעבר בכנסת ישראל יושב בכלא על עבירות ביטחוניות, והבנו שבזמן הקרוב הוא יבקש שליש.

עודד פורר: הוא אכן ביקש קיצור שליש שכמובן נדחה אבל לא סביר - - -

ג'מאל זחאלקה: אז בשביל מה החוק?

ענת ברקו: לא נגדו.

עודד פורר: אתה, שישבת בכלא על עבירות ביטחוניות, ג'מאל, בתור מי שישב בכלא על עבירות ביטחוניות, כדאי שתקשיב.

עודד פורר: אז תבין מהתחלה עד הסוף מה המשמעות של מי שמבצע עבירה ביטחונית ולמה אסור לקצר לו שליש.

עודד פורר: בשורה התחתונה - - -

ג'מאל זחאלקה: בתור מי שתומך ברצח ילדים, כדאי שתשתוק.

עודד פורר: בינתיים מי שתומך ברוצחים זה אתה.

עודד פורר: בעזה, בכל החברים שלך שם.

ג'מאל זחאלקה: אתה תמכת בהפצצת עזה והרג 2,200 פלסטינים.

עודד פורר: אני ממשיך לתמוך בהפצצת עזה.

עודד פורר: אני גם נגד העברה של 15 מיליון דולר למחבלי חמאס.

ג'מאל זחאלקה: טול קורה מבין עיניך.

ג'מאל זחאלקה: אנשי דמים אתם.

לירן ברוך: ואתה מה?

ג'מאל זחאלקה: מחרחרי מלחמה.

ענת ברקו: הוא בא אחרי חודש.

ג'מאל זחאלקה: זורעי מוות אתם.

ענת ברקו: זורעי מוות?

ג'מאל זחאלקה: כן.

מכלוף מיקי זוהר: שנייה.

עודד פורר: תומך בארגון טרור, שישב על זה בכלא שנתיים, ובא להגן על החברים שלו.

ג'מאל זחאלקה: אתם רצחתם 500 ילדים בעזה.

ג'מאל זחאלקה: מי רוצח?

ג'מאל זחאלקה: מי מפציץ?

ענת ברקו: - - - אחד לשני ותדבר על הרוצחים.

מכלוף מיקי זוהר: חבר הכנסת זחאלקה - - -

ג'מאל זחאלקה: הטייסים הנאורים.

ג'מאל זחאלקה: מי רצח?

ג'מאל זחאלקה: מי מפציץ?

ענת ברקו: תראה מה - - - עושים אחד לשני ותדבר על הרוצחים.

מכלוף מיקי זוהר: חבר הכנסת זחאלקה.

מכלוף מיקי זוהר: ברקו, ברקו, ברקו, חברת הכנסת ברקו.

ענת ברקו: מה הם עושים אחד לשני.

ענת ברקו: את החברים שלך - - - בעזה.

ג'מאל זחאלקה: תכף אני אדבר - - -

מכלוף מיקי זוהר: חברת הכנסת ברקו.

ענת ברקו: הגעת אחרי חודש - - -,הגעת לפה?

ענת ברקו: זהו?

מכלוף מיקי זוהר: חברת הכנסת ברקו, אני רוצה לשתף אותך ברחשי ליבי.

ענת ברקו: אוקיי.

מכלוף מיקי זוהר: אני כל כך נהנה לראות את זחאלקה פה בדיון, שאל תגרמי לי להוציא אותו.

ענת ברקו: חודש ימים הוא שבת.

ענת ברקו: חודש ימים.

מכלוף מיקי זוהר: הוא יושב פה ומתייסר מכל שנייה שכל החברים שלו הולכים לשבת בכלא הרבה מאוד שנים.

מכלוף מיקי זוהר: לכן, אל תגרמי לי להוציא אותו.

ענת ברקו: הוא יתפוצץ והחוק הזה יעבור.

מכלוף מיקי זוהר: תני לי ליהנות מהרגע.

עודד פורר: אדוני, אני בזכות דיבור.

מכלוף מיקי זוהר: כן, המשך.

עודד פורר: יכול להיות שהוא ירצה אחר כך לספר מה קרה עם - - -

ג'מאל זחאלקה: אתה צריך לנהל דיון הוגן - - -

עודד פורר: האם הוא ביקש - - -

ג'מאל זחאלקה: אתה צריך לנהל דיון הוגן.

מכלוף מיקי זוהר: אני לא מוציא אותך, חבר הכנסת זחאלקה.

מכלוף מיקי זוהר: שב פה.

ג'מאל זחאלקה: בסדר.

ג'מאל זחאלקה: אתה צריך - - -

מכלוף מיקי זוהר: שב פה, תקשיב לכולם.

ג'מאל זחאלקה: אתה צריך לנהל.

ג'מאל זחאלקה: אל תיתן ציונים.

מכלוף מיקי זוהר: תקשיב לכולם.

מכלוף מיקי זוהר: ותן לאנשים לסיים לדבר.

עודד פורר: כשישבת על עבירות ביטחוניות ביקשת קיצור שליש?

מכלוף מיקי זוהר: אנחנו רוצים לקדם את החקיקה ואני מבקש ממך לא להפריע.

ג'מאל זחאלקה: הוא התייחס אלי ואני הקשבתי למרות מה שאתה אומר דברים חמורים.

ג'מאל זחאלקה: אבל, כשהוא דיבר עלי אני עניתי.

עודד פורר: לעניין הצעת החוק, אדוני.

עודד פורר: אנחנו רואים פעם אחר פעם, שלצערי רשויות האכיפה, מעבר לעונשים המקלים שהן נותנות למחבלים, דוגמת אותו באסל גטאס, מדברים גם על רוצחים.

עודד פורר: רק לפני חודשים ספורים התבשרה משפחתה של קטי דוד, השם ייקום דמה, שהוחלט לקצוב את עונשו של הרוצח שרוצץ את גולגלתה.

עודד פורר: המשמעות היא שבקרוב הוא גם יוכל לבקש קיצור שליש.

מכלוף מיקי זוהר: לא אחרי שהחוק יעבור.

עודד פורר: ככל שמצב החקיקה האבסורדי הנוכחי - - -

מכלוף מיקי זוהר: יעבור גם יעבור בעזרת השם.

עודד פורר: החוק הזה, אדוני, הוא חלק ממקשה של חוקים שהמטרה שלהם היא להילחם בטרור החל מעונש מוות למחבלים - שיידעו.

עודד פורר: וכפי שאמר פה אותו נציג של ארגון אלמגור, שהם נלחמים על כל שנה בכלא - כל אלה שמספרים לנו: הם באים להתאבד - הם לא באים להתאבד, הם מרימים ידיים כשתופסים אותם.

עודד פורר: הם יודעים שהם יישבו בכלא הישראלי, יוכלו ללמוד וגם להשתחרר מוקדם.

עודד פורר: אז אנחנו גם נדאג שיהיה עונש מוות למחבלים, מצד אחד - הרוצחים - ומצד שני, לאחרים נמנע שחרור מוקדם, כפי שרצו לעשות לסייענים של הדס מלכה וכפי שמבקשים חלקם לקבל.

מכלוף מיקי זוהר: כן.

ענת ברקו: תודה, אדוני היושב-ראש.

ענת ברקו: אני קודם כול רוצה להודות לך באופן אישי על כך שאתה מקדם את הדיון בחוק הזה.

מכלוף מיקי זוהר: בהחלט.

ענת ברקו: על כך שהוקמה ועדה משותפת ועל כך שאנחנו נוכל באמת תוך שבוע-שבועיים לסיים את פעולת החקיקה.

עודד פורר: חוק פשוט.

עודד פורר: לא צריך הרבה זמן.

ענת ברקו: החוק, אני חושבת שגם היום אפשר להצביע עליו.

מכלוף מיקי זוהר: ננסה.

ענת ברקו: תראו, יש טרוריסטים.

ענת ברקו: אני כאן מסתכלת על המשפחות השכולות והלב נקרע, באמת.

ענת ברקו: ביקרתי בבתי המשפחות אני גם יושבת-ראש השדולה למען נכי צה"ל ונפגעי פעולות איבה, ואני יודעת, אף אחד לא יכול להיכנס לנעליים שלכם ולחוש את הכאב היום-יומי שאתם חווים.

ענת ברקו: אין מישהו שיכול לחוש את זה.

ענת ברקו: זה שיחזור של האסון כל יום מחדש.

ענת ברקו: ההתמודדות עם משפחה, עם ילדים קטנים, עם אחים ואחיות, עם השכול הזה שהוא שחור על כל החיים שנשארו לכולנו.

ענת ברקו: ואנחנו צריכים למנוע את המקרים הבאים.

ענת ברקו: אני לא רוצה להתייחס למה שחבר הכנסת זחאלקה אמר.

ענת ברקו: הוא הגיע אחרי חודש שהוא נח בבית יחד עם חברי בל"ד כמחאה על חוק הלאום, והם מקבלים משכורת בחינם.

ענת ברקו: הם הגיעו לפה, ומה שיש לו להגיד זה לצאת נגד החוק הזה, כי הוא בעצם מזדהה עם הצד של התוקפן, של הטרוריסט.

ענת ברקו: אבל אני רוצה לדבר כאן ולהסב את תשומת לב היועצת המשפטית, מאחר וזו המומחיות שלי.

ענת ברקו: תאמינו לי, אני מכירה את האסירים הביטחוניים, אני מכירה את האסירים הפליליים, הרבה מאוד שנים עשיתי מחקרים בתוך בתי כלא.

ענת ברקו: ההבדל בין אסירים ביטחוניים לאסירים לפליליים הוא שאסירים פליליים מנהלים את עצמם כאינדיבידואלים בתוך הכלא.

ענת ברקו: אסירים ביטחוניים, שהם אידיאולוגים, מתנהלים כקבוצה.

ענת ברקו: קבוצה שהיא גם קבוצת תמיכה; קבוצה שהיא מועצמת מזה שהחברה אינה דוחה אותה.

ענת ברקו: הם לא מביעים חרטה בדרך כלל, ואם כן - זה רק מס שפתיים.

עודד פורר: יש להם חברי כנסת שנמצאים כאן כדי להגן עליהם.

ענת ברקו: אין להם שיקום, גמול, הרתעה.

ענת ברקו: כל הדברים הבסיסיים בתורת הענישה לא תופסים לגביהם, והם בונים על המוסריות של עם ישראל.

ענת ברקו: לא ראיתי אסיר אחד, אפילו אחמד יאסין, שלא חשב שהוא ישתחרר מהכלא.

ענת ברקו: אין אחד שלא חשב: הם יחטפו חייל, הם ישחטו כמה אנשים.

ענת ברקו: זו המומחיות שלהם.

מכלוף מיקי זוהר: אוקיי.

ענת ברקו: ואתה יודע מה?

ענת ברקו: - -

מכלוף מיקי זוהר: חברת הכנסת ברקו, נא לסיים.

ענת ברקו: - - אנחנו מסתכלים על נשים וילדים.

ענת ברקו: הטייסים שלנו כן, בפינצטה, זה המזל שלכם.

ענת ברקו: כי אתה מזדהה איתם, חבר הכנסת זחאלקה, עם אלה שיושבים בעזה.

ענת ברקו: אנחנו לא רוצים לפגוע באוכלוסייה אזרחית.

ג'מאל זחאלקה: הצחקת אותי.

ענת ברקו: אבל, יש לך שם חבורה שמשתמשת בילדים כמגן חי, על זה אתה לא מדבר.

ענת ברקו: זורקת אותם מולה.

ענת ברקו: זה לא הילדים של סינוואר, זה לא הילדים של איסמעיל הנייה, הם בטוח באיזו אוניברסיטה אמריקאית.

ענת ברקו: זה לא הם.

ענת ברקו: הם לא מתאמצים על הגדר.

ענת ברקו: הם יושבים לבטח באיזשהו מקום ונהנים ממנעמי השלטון, מכל מיני בתי חרושת לבקלאוות וכל מיני דברים כאלה.

ענת ברקו: כולם עשירים שם.

מכלוף מיקי זוהר: טוב.

ענת ברקו: אני אומרת לכם, החוק הזה אדוני, ההרחבה שלו היא בעצם שאנחנו אומרים שלא מגיע להם.

ענת ברקו: למי שלא מביע חרטה אין פוטנציאל שיקום, לא מגיע קיצור עונש.

מכלוף מיקי זוהר: חד-משמעית.

ענת ברקו: ואנחנו גם לא נאפשר מעבר של אסירים ביטחוניים לסטאטוס של פליליים.

ענת ברקו: הרוצח של קטי דוד, הוא ניסה להתאבד, שומו שמיים.

ענת ברקו: חבל שלא הצליח.

ענת ברקו: הגיע והעבירו אותו להיות אסיר פלילי.

ענת ברקו: מה זה אומר?

עודד פורר: אם היה עונש מוות למחבלים הוא לא היה צריך להתאבד.

ענת ברקו: יש עונש מוות למחבלים.

ענת ברקו: עזוב, יש עונש מוות פה אחד.

ענת ברקו: אני יודעת שזה הלהיט שלכם, כותרת.

מכלוף מיקי זוהר: טוב, רגע אחד - - -

ענת ברקו: חשוב לי להגיד למשפחה השכולה, משפחת דוד: העבירו רוצח טרוריסט, שרצח אותה בדקירות סכין, עשרות דקירות סכין.

ענת ברקו: האם נפטרה משברון לב, האב על כיסא גלגלים ואת הרוצח העבירו לסטאטוס של "הוא ניסה להתאבד".

ענת ברקו: ממש נורא.

ענת ברקו: העבירו אותו להיות אסיר פלילי כדי לתת לו אפשרות לצאת לחופשות.

ענת ברקו: מה זה הדבר הזה?

ענת ברקו: מי שהוא אסיר בטחוני לא יראה אור שמש.

ענת ברקו: אתם יודעים מה?

ענת ברקו: תגידו לי: אולי תהיה עסקה, אולי יקרה משהו.

ענת ברקו: אז בחוק שלי הנשיא לא יכול לקצוב עונש של אסיר עולם, אבל הוא יכול לתת חנינה.

ענת ברקו: אני השארתי את הפתח הזה בדיוק בשביל זה, שאם יש למישהו מחלה סופנית - ואני הכרתי הרבה אסירים ביטחוניים ופליליים עם מחלות סופניות שחיו אחר כך עוד 20 שנה.

ענת ברקו: אנחנו גם את זה מכירים.

ענת ברקו: לכן, החוק הזה הוא בעצם בא להגיד: החברה שאתה ניסית לפגוע בה - הוא לא ניסה לפגוע באדם אחד כמו אסיר פלילי, הוא ניסה לפגוע בחברה שלמה במעשה טרור.

מכלוף מיקי זוהר: לא ניתן לו שום הנחה.

ענת ברקו: לא ניתן שום הנחה.

מכלוף מיקי זוהר: מצוין.

ענת ברקו: ואני רוצה שוב להעיר ליועצת המשפטית של הוועדה: יש כאן כל מיני הבחנות בחוות הדעת שקראתי בעיון שהן בהחלט מטרידות אותי.

ענת ברקו: מה ההבדל בין אסיר פלילי לאסיר בטחוני?

ענת ברקו: מה ההבדל - - -

מכלוף מיקי זוהר: חברת הכנסת ברקו, אנחנו עוד מעט צריכים לסיים.

ענת ברקו: אני רוצה לומר שאני מבקשת שהחוק שלי יוחל לאלתר.

מכלוף מיקי זוהר: טוב, יש עוד הצבעה שאני רוצה להספיק לפני.

מכלוף מיקי זוהר: יש אנשים בכלא שאנחנו כבר רוצים שזה יחול לגביהם.

מכלוף מיקי זוהר: אוקיי.

מכלוף מיקי זוהר: אני, לפני שאני נותן לזחאלקה לדבר, רוצה לסיים הליך טכני של מיזוג ההצעות שאני יכול לעשות אותו במסגרת הדיון בוועדה, לפי הנחיית היועצת המשפטית.

מכלוף מיקי זוהר: אחרי הראשונה?

מכלוף מיקי זוהר: שתיהן טרומיות, כן.

מכלוף מיקי זוהר: אז אני רוצה להצביע על המיזוג, ברשותכם, מי בעד אישור ההצעות ירים את ידו?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: הצבעה בעד – 3 נגד – 1 נמנעים – אין ההצעה למזג את הצעת חוק שחרור על-תנאי ממאסר (תיקון - ביטול קיצור מאסר לאסירים ביטחוניים), התשע"ט–2018, עם הצעת חוק המאבק בטרור (תיקון - ביטול הסדרי שחרור על-תנאי למבצעי מעשי טרור), התשע"ט–2018, נתקבלה.

מכלוף מיקי זוהר: ההצעות מוזגו והן יידונו יחדיו וגם נצביע עליהן יחדיו.

מכלוף מיקי זוהר: הן יועברו לוועדת הכנסת - - -

נועה ברודצקי: לא, לפני קריאה ראשונה לא צריך אישור ועדת הכנסת, רק כשזה בהכנה לשנייה ושלישית.

עודד פורר: אתם לא רוצים לקדם את ההצעה?

מכלוף מיקי זוהר: אנחנו מקדמים את ההצעה אנחנו לא פופוליסטים, אתה יודע, בשונה מיו"ר המפלגה שלך.

עודד פורר: מיקי, אתה הרי לא יכול להגן על 15 מיליון דולר שעוברים במזוודות.

מכלוף מיקי זוהר: לא, אני יכול להגן על חיילי צה"ל שנטשו אותם בלב המערכה.

מכלוף מיקי זוהר: ועוד מי?

מכלוף מיקי זוהר: המפקד העליון.

מכלוף מיקי זוהר: אבל זה לא משנה.

מכלוף מיקי זוהר: קדימה, בואו נתקדם, יש - - - בעוד חצי שעה, וזה לא בכנסת.

מכלוף מיקי זוהר: אני מבקשת.

מכלוף מיקי זוהר: טוב, אם זו הסיבה, זו סיבה שתביא לכם עוד מנדטים אבל עזוב, לא ניכנס לזה עכשיו, זה לא המקום.

מכלוף מיקי זוהר: אז המיזוג אושר.

מכלוף מיקי זוהר: עכשיו אנחנו דנים בעצם בהצעת חוק אחת.

מכלוף מיקי זוהר: שהיא תנוסח על ידי היועצת המשפטית לקראת ההצבעה בדיון הבא כי היום אנחנו כבר לא נספיק להצביע.

ענת ברקו: בנוסח המורחב.

מכלוף מיקי זוהר: לא, ואני רוצה לשמוע את חבר הכנסת זחאלקה ולאחר מכן את עמדת משרד המשפטים.

מכלוף מיקי זוהר: חבר הכנסת זחאלקה בבקשה.

ג'מאל זחאלקה: תודה, כבוד היושב-ראש.

ג'מאל זחאלקה: האווירה בישיבת הוועדה הזאת של טרור פוליטי - - -

ענת ברקו: זו לא הצעת החוק שלו.

ענת ברקו: זה מוזג, זה לא הוכפף.

מכלוף מיקי זוהר: עזבי, הכול בסדר, אני שולט בחקיקה, אני היושב-ראש של הוועדה.

ענת ברקו: אני רוצה שיהיה ברור שמדובר בנוסח המורחב.

מכלוף מיקי זוהר: הכול יהיה בסדר.

מכלוף מיקי זוהר: יש לך יושב-ראש ועדה מהסיעה שלך.

מכלוף מיקי זוהר: הכול טוב.

מכלוף מיקי זוהר: כן.

ג'מאל זחאלקה: היא אווירה של טרור פוליטי, כאשר שני חברי הכנסת המציעים מנצלים בצורה צינית את כאבן של משפחות שכולות כדי לקדם את עצמם בצורה פוליטית וכדי לזכות - - -

דן לנדאו: רגע, אתה חושב שנפגעי טרור הם בבונים?

דן לנדאו: מה אתה - - - ?

ג'מאל זחאלקה: אני לא דיברתי עליך.

ענת ברקו: אתה מאוד מזדהה עם המשפחות השכולות, נכון?

ענת ברקו: לך אכפת מהמשפחות השכולות.

ג'מאל זחאלקה: תני לי להמשיך.

מכלוף מיקי זוהר: לא להפריע, לא להפריע.

ג'מאל זחאלקה: כבר אמרתי – טרור פוליטי.

מכלוף מיקי זוהר: כן, חבר הכנסת זחאלקה, בבקשה.

ענת ברקו: אתה דואג לחברים שלך הטרוריסטים.

עודד פורר: לך קיצרו שליש?

ג'מאל זחאלקה: כדי לזכות בפופולריות זולה.

ג'מאל זחאלקה: אני מתקומם על כך, חשוב לי שאנשים יידעו זאת.

ג'מאל זחאלקה: מי שרוצה להשתכנע מדבריי – ישתכנע, ומי שלא רוצה - יכול לא להשתכנע.

מכלוף מיקי זוהר: יש לי תחושה שלא תצליח לשכנע אותי.

ג'מאל זחאלקה: אני בפוליטיקה כדי לגרום אושר למספר הגדול ביותר של אנשים, כדי למנוע - -

מכלוף מיקי זוהר: ובעיקר שהם פלסטינים.

ג'מאל זחאלקה: - - סבל ואומללות - - -

ענת ברקו: בעיקר אם הם לא יהודים.

עודד פורר: כמה שיותר עזתיים.

מכלוף מיקי זוהר: כן, כמה שיותר פלסטינים.

ג'מאל זחאלקה: אני לא כמוך.

ג'מאל זחאלקה: אני לא מבדיל בין דם לדם.

ענת ברקו: בטח.

מכלוף מיקי זוהר: כן, ממש.

ג'מאל זחאלקה: אני שייך לזרם ההומני במחשבה האנושית, ולא לזרם הפשיסטי, הגזעני.

ג'מאל זחאלקה: את מייצגת גזענות ופשיסטיות, ואני מייצג נאורות והומניזם.

ג'מאל זחאלקה: זה ההבדל ביננו.

ענת ברקו: כל פולחן השהידים שלך.

ענת ברקו: אתה גזעני נגד מדינת ישראל.

ג'מאל זחאלקה: אנחנו שני עולמות.

מכלוף מיקי זוהר: אתה נאור.

ענת ברקו: שיא הנאורות.

ענת ברקו: בוא נראה מה בני עמך עושים אחד לשני.

עודד פורר: גם כשהיית חבר בארגון טרור?

ג'מאל זחאלקה: אני נאמן לדבריו של - - -

עודד פורר: כשהיית חבר בארגון טרור?

ענת ברקו: אתה מדבר על הנאורות.

ג'מאל זחאלקה: תקשיבי, תלמדי משהו.

ענת ברקו: אתה משתתף בדמוקרטיה שלנו כדי להרוס אותנו.

ענת ברקו: כל התנועה שלך, כל המפלגה שלך.

ג'מאל זחאלקה: כבוד היושב-ראש, תגן על זכותי לדבר.

ענת ברקו: אתם נגד הקיום של מדינת ישראל.

ענת ברקו: איפה החברות - - - ?

ג'מאל זחאלקה: אני נתתי לך לדבר.

מכלוף מיקי זוהר: המדינה הדמוקרטית שלנו קובעת - -

ג'מאל זחאלקה: אני נתתי לך להצביע על דברי הבלע.

מכלוף מיקי זוהר: - - שאני חייב להגן עליו בזמן ש - - -

ג'מאל זחאלקה: תשתקי כבר, תסתמי את הפה.

ג'מאל זחאלקה: תסתמי את הפה, תני לי לדבר - - -

עודד פורר: מה קרה לנאורות שלך?

עודד פורר: איפה הנאורות שלך.

ג'מאל זחאלקה: תסתמי את הפה.

מכלוף מיקי זוהר: תחזור בך.

מכלוף מיקי זוהר: אדוני, תחזור בך.

ג'מאל זחאלקה: תנו לי לדבר.

ג'מאל זחאלקה: תגן על זכותי.

מכלוף מיקי זוהר: אני אגן.

ג'מאל זחאלקה: אתה לא יכול לתת להם ככה - - -

מכלוף מיקי זוהר: אני אגן עליה, אבל אתה תחזור בך מהאמירה "תסתמי את הפה".

ענת ברקו: לאן נעלמה הנאורות?

ג'מאל זחאלקה: שתשתוק.

מכלוף מיקי זוהר: אז תחזור בך.

ג'מאל זחאלקה: שתסתום את הפה, אני לא חוזר בי.

מכלוף מיקי זוהר: צא החוצה.

ג'מאל זחאלקה: שתסתום את הפה.

ג'מאל זחאלקה: אני לא חוזר בי.

ג'מאל זחאלקה: אני ממשיך לדבר.

מכלוף מיקי זוהר: צא החוצה.

מכלוף מיקי זוהר: צא החוצה.

ג'מאל זחאלקה: אתה מונע - - -

מכלוף מיקי זוהר: תחזור בך.

ג'מאל זחאלקה: אני רוצה לדבר, להצביע.

ג'מאל זחאלקה: מה זה?

מכלוף מיקי זוהר: תחזור בך, אתה לא תגיד: "תסתמי את הפה" לחברת כנסת.

מכלוף מיקי זוהר: תחזור בך.

ג'מאל זחאלקה: היא כל הזמן קוטעת אותי.

מכלוף מיקי זוהר: תחזור בך.

ג'מאל זחאלקה: לא אחזור בי.

מכלוף מיקי זוהר: פעם ראשונה.

מכלוף מיקי זוהר: פעם שנייה.

מכלוף מיקי זוהר: צא החוצה, אלא אם כן תחזור בך.

ג'מאל זחאלקה: אני לא אחזור בי, אני רוצה להצביע.

ג'מאל זחאלקה: אני רוצה להשפיע.

מכלוף מיקי זוהר: צא החוצה, אדוני.

מכלוף מיקי זוהר: נא להוציא אותו מהישיבה.

מכלוף מיקי זוהר: נא להוציא אותו מהישיבה.

ג'מאל זחאלקה: אני רוצה קול שפיות בחבורת הטירוף שאתם.

מכלוף מיקי זוהר: נא לצאת, אדוני.

עודד פורר: תשמיע חוויות מהתקופה שישבת על עבירות ביטחוניות.

מכלוף מיקי זוהר: נא להוציא אותו מהישיבה.

מכלוף מיקי זוהר: צא החוצה אדוני.

ג'מאל זחאלקה: אתם מטורפים.

מכלוף מיקי זוהר: תודה רבה.

ענת ברקו: נחתוך גם לך שליש.

ג'מאל זחאלקה: אתם מטורפים.

ג'מאל זחאלקה: אתם - - -

עודד פורר: כשאתה ישבת קיצרו לך שליש?

ג'מאל זחאלקה: לא צריך לזרוע הרג, לא צריך לזרוע מוות, כפי שאתם רוצים.

ג'מאל זחאלקה: - - -

מכלוף מיקי זוהר: אני מבקש שתוציאו אותו החוצה.

מכלוף מיקי זוהר: הוא מפריע לי לנהל דיון

עודד פורר: כשאתה ישבת, קיצרו לך שליש?

מכלוף מיקי זוהר: תודה רבה, אני מבקש להוציא אותו החוצה.

עודד פורר: כשאתה ישבת על עבירות ביטחוניות קיצרו לך שליש או לא?

ג'מאל זחאלקה: אנחנו רוצים שלום, אנחנו רוצים - - -

מכלוף מיקי זוהר: ככה מתנהג מי שרוצה שלום?

ג'מאל זחאלקה: - - - עזוב אותי, אתה יכול לא לגעת בי?

מכלוף מיקי זוהר: אתה מתנהג כמו עבריין.

מכלוף מיקי זוהר: ככה מתנהג מי שרוצה שלום?

מכלוף מיקי זוהר: תחזור בך על האמירה.

ג'מאל זחאלקה: כן, אני רוצה שלום.

ג'מאל זחאלקה: אתם רוצים מוות, אנחנו רוצים שלום.

מכלוף מיקי זוהר: חוצפן.

ענת ברקו: ככל שהוא מתפוצץ אני יודעת שהחוק טוב.

מכלוף מיקי זוהר: הרסתם לי את הכיף.

מכלוף מיקי זוהר: רציתי שהוא יראה אותנו פה מעבירים את החוק על אפו ועל חמתו.

ענת ברקו: ככל שיש את עוצמת ההתנגדות אני יודעת - - -

ג'מאל זחאלקה: אתם עושים טרור פוליטי, אתם סוחרים - - -

מכלוף מיקי זוהר: החוצה, אדוני.

מכלוף מיקי זוהר: החוצה.

מכלוף מיקי זוהר: (חבר הכנסת ג'מאל זחאלקה יוצא מאולם הוועדה.

מכלוף מיקי זוהר: )

ענת ברקו: סלמאת.

ענת ברקו: סלאמת, משיהה.

עודד פורר: אדוני, אני דווקא רציתי לשמוע ממנו ממקור ראשון.

עודד פורר: הוא, כמי שישב על עבירות ביטחוניות, הוא חיכה לקיצור השליש?

עודד פורר: לא חיכה לקיצור שליש?

עודד פורר: הוא יכול היה לתת לנו עדות.

ענת ברקו: עצם העובדה שאסיר בטחוני מגיע להיות חבר כנסת, זה אומר הכול.

ענת ברקו: עצם העובדה שבל"ד בכנסת זה אומר הכול.

מכלוף מיקי זוהר: בואו נחזור לחוק, זה הדבר החשוב פה.

ענת ברקו: זה אפרופו הסלחנות הזו - - -

מכלוף מיקי זוהר: אנחנו רוצים להתקדם ולשמוע את עמדת משרד המשפטים בבקשה.

שמרית גולדנברג: קודם כול, שמענו כאן את דברי המשפחות השכולות, את הדברים הקשים שנשמעו, וכפתיח אני רוצה להזכיר שב-2016 נחקק חוק המאבק בטרור שלמעשה מהווה גילוי דעת של המחוקק באשר לייחוד תופעת הפשיעה על רקע בטחוני.

שמרית גולדנברג: הסיכון המוגבר שנשקף מהמבצעים והמאפיינים המיוחדים שיש בעבריינות זו.

ענת ברקו: ויש גם חוק יסוד למניעת נבחרות של מורשעי טרור לכנסת שזה חוק שלי.

ענת ברקו: שגם הוא משיק לעניין הזה.

מכלוף מיקי זוהר: די.

מכלוף מיקי זוהר: תנו לה לסיים.

שמרית גולדנברג: החוק הזה, למעשה מתוך התפיסה הזו, מייצר כלים משפטיים שונים בתחום המשפט הפלילי והמנהלי לרבות בהקשרים של ענישה כדי לאפשר את המאבק בטרור.

שמרית גולדנברג: דווקא מתוך הכרת החומרה שבעבריינות מהסוג הזה ועדת השרים לענייני חקיקה החליטה לתמוך בהצעות החוק אבל במתווה שתואם בדיוק את הדברים שנשמעו כאן למעשה של המקרים החמורים ביותר: אסירים שהורשעו ברצח שמהווה - - -

מכלוף מיקי זוהר: רגע, ועדת השרים רוצה חקיקה שקשורה אך ורק לרצח?

שמרית גולדנברג: החלטת ועדת השרים לענייני חקיקה היא לתמוך בהצעות בהקשר של אסירים - -

מכלוף מיקי זוהר: לא מקובל עלי.

שמרית גולדנברג: - - ברצח שמהווה מעשה טרור.

מכלוף מיקי זוהר: זה לא מקובל עלי, זה לא מקובל עלי.

מכלוף מיקי זוהר: כל עבירה שקשורה בטרור, בין אם נגמרה ברצח ובין אם בסיוע לרצח, היא צריכה להיכלל בחקיקה הזו.

ענת ברקו: ברור.

מכלוף מיקי זוהר: אני ממש מוחה על הצעת ועדת השרים.

ענת ברקו: הם לא עבריינים פליליים.

עודד פורר: - - - הנושא של קציבת העונש שמופיע בהצעת החוק של ענת ברקו.

מכלוף מיקי זוהר: תגידי, זה היה אישור מותנה?

מכלוף מיקי זוהר: בעניין הזה שרק בעבירות רצח?

מכלוף מיקי זוהר: בשום פנים ואופן לא מקבל את העמדה.

מכלוף מיקי זוהר: כן.

לירן ברוך: רק רציתי להגיד משהו קטן.

לירן ברוך: בעבירה של סייענים שהם מקבלים לרוב עונש מגוחך, אז דווקא בנושא הזה צריך להחמיר כי הם חוזרים מהר לטרור.

מכלוף מיקי זוהר: נכון.

ענת ברקו: אחרי כמה חודשים הם יצאו מהכלה.

ענת ברקו: זה מה שקורה.

ענת ברקו: והם יחזרו לרצוח.

ענת ברקו: את זה מאפשרים.

ענת ברקו: אנחנו לא ניתן לזה יד.

שמרית גולדנברג: כמו שציינתי, החלטת ועדת השרים לענייני חקיקה היא על המתווה הזה שהוא תואם בדיוק את המקרים שנשמעו כאן.

מכלוף מיקי זוהר: אוקיי.

מכלוף מיקי זוהר: אני רוצה לסכם.

מכלוף מיקי זוהר: הבנתי את העמדה.

מכלוף מיקי זוהר: משפט לסיכום.

שמרית גולדנברג: אני רוצה לציין שבהקשר של הקציבה אנחנו ערים לכך שההצעה של חברת הכנסת ברקו נגעה לנושא הקציבה.

שמרית גולדנברג: אבל החלטת ועדת השרים לא כוללת את הרכיב הזה שלה

שמרית גולדנברג: בנתנו זה לא עלה על השולחן.

ענת ברקו: לא אמרו את זה.

מכלוף מיקי זוהר: טוב.

שמרית גולדנברג: החלטת ועדת השרים הוכפפה להצעת החוק - - -

מכלוף מיקי זוהר: הבנתי.

מכלוף מיקי זוהר: אני לא יכול להמשיך, אני צריך לסיים את הדיון כי יש ישיבות סיעה וזה לא מקובל לדון בחקיקה במהלך ישיבות סיעה.

מכלוף מיקי זוהר: אני רוצה לסכם את הדיון כדלקמן: ראשית, אני מבקש מהיועצת המשפטית להכין נוסח מאוחד של החקיקה הזו, בעצם שילוב של שני החוקים.

מכלוף מיקי זוהר: דבר שני, אני מבקש מהמציעים להתדיין עם הממשלה בעניין ההתניות שלהם בטרם נבוא להצבעה על החקיקה, כפי שהוגשה, בשבוע הבא.

מכלוף מיקי זוהר: וכמובן שאנחנו רוצים להגיע להבנות עם הממשלה בטרם אנחנו עושים פעולות בניגוד לעמדתה, למרות שהכנסת היא סוברנית לקבל את ההחלטה ואנחנו לא צריכים לקבל שום הוראות והנחיות מהממשלה.

מכלוף מיקי זוהר: אבל, עדיין מקובל הוא שלא עושים הצבעות לפני שמתאמים עם הממשלה.

מכלוף מיקי זוהר: צריך לזכור שאחרי שזה יעבור הצבעה זה צריך לעבור גם קריאה ראשונה, שנייה ושלישית, ושוב– הממשלה היא נדבך חשוב.

מכלוף מיקי זוהר: לכן, אני מבקש מכם לנהל את השיג והשיח אל מול הממשלה.

מכלוף מיקי זוהר: חברים, אני רוצה לומר, גם לפרוטוקול, ואני בעצם מבקש מהשב"ס, שהיו אמורים לבוא ולהציג נתונים, והם החליטו בעצם לא להגיע.

מכלוף מיקי זוהר: אני דורש שבדיון הבא הם או היועצת המשפטית שלהם יגיעו ויביאו את הנתונים בטרם נעבור להקראה ולהצבעה על החוק.

מכלוף מיקי זוהר: אוקיי חברים, תודה רבה.

מכלוף מיקי זוהר: הישיבה נעולה.